EHTY:n neuvoa-antavan komitean päätöslauselma Eurooppa-neuvoston Amsterdamissa 16. kesäkuuta 1997 perustamasta tutkimusrahastosta (Hyväksytty yksimielisesti 337. kokouksessa 10. lokakuuta 1997)



Virallinen lehti nro C 356 , 22/11/1997 s. 0006 - 0007



EHTY:N NEUVOA-ANTAVAN KOMITEAN PÄÄTÖSLAUSELMA EUROOPPA-NEUVOSTON AMSTERDAMISSA 16. KESÄKUUTA 1997 PERUSTAMASTA TUTKIMUSRAHASTOSTA (Hyväksytty yksimielisesti 337. kokouksessa 10. lokakuuta 1997) (97/C 356/04) 1. EH NEUVOA-ANTAVA KOMITEA - viittaa Amsterdamissa 16. kesäkuuta 1997 kokontuneen Eurooppa-neuvoston päätöslauselmaan kasvusta ja työllisyydestä (1), - palauttaa mieliin muistionsa ja päätöslauselmansa EHTY:n perustamissopimuksen voimassaoloajan päättymistä vuonna 2002 koskevista kysymyksistä (2), palauttaa lyhyesti mieliin tutkimusrahastoa koskevan kantansa pääkohdat. 2. EHTY:N NEUVOA-ANTAVA KOMITEA - otaksuu EHTY:n perustamissopimuksen voimassaoloajan päättyvän vuonna 2002, - tähdentää, että kun hiili- ja terästeollisuus perustamissopimuksen päättyessä luopuu omasta sääntelyjärjestelmästään, se haluaa ehdottomasti perustaa järjestelmän, jonka avulla voidaan tutkia, mitkä hiili- ja terästeollisuuden alueet ovat menestyneet ja mitä välineitä tarvitaan varmistamaan onnistuneen yhteisöpolitiikan jatkuvuus, - muistuttaa kaikkien osapuolten olevan yksimielisiä siitä, että EHTY:n tutkimusyhteistyö on merkittävää ja että sitä tulee jatkaa perustamissopimuksen voimassaoloajan päättymisen jälkeenkin, - esittää siksi seuraavat johtopäätökset: - yhteinen tutkimustyö on hyvin tehokasta, erityisesti kun kyse on uusien markkinoiden valtaamisesta ja vahvistamisesta, - se on luonut työkentän eri tutkimuslaitosten välille ohittaen Euroopan unionin kansallisuusrajat, jolloin on voitu välttää tarpeeton ja kallis päällekkäisyys menettämättä silti kilpailevia ideoita teknisissä ja yhteiskunnallisissa kysymyksissä, - se on johtanut tulokselliseen yhteistyöhön tutkimusalalla toimivien hiilen ja teräksen tuottajien sekä ostajien, jalostajien ja tavaran toimittajien välillä, - se on suosinut tiivistä vaihtoa tieteen, tutkimuspalvelujen ja yritysten kehittämisen välille ja integroinut erityisesti yhteiskunnalliseen tutkimukseen työntekijöiden edustajia ja asiantuntijoita, - se on antanut mahdollisuuden jatkaa tutkimusta ja kehitystyötä keskeytyksettä myös taloudellisesti ja yhteiskunnallisesti vaikeina aikoina, - se on luonut tilaisuuden ryhtyä nopeasti tulosta tuottavien hankkeiden ohella myös sellaisiin hankkeisiin, joiden tuloksia voidaan odottaa vasta keskipitkän tai pitkän ajan kuluttua. 3. EHTY:N NEUVOA-ANTAVA KOMITEA on vakuuttunut siitä, että tulevaisuudessa EHTY:n tutkimusyhteistyöllä on hyvin suuri merkitys, koska - tekninen kehitys on riippuvainen korkealaatuisesta materiaalitutkimuksesta ja energian optimoidusta käytöstä, - sillä on huomattava merkitys työmarkkinoihin. Korkeatasoinen tutkimustyö auttaa säilyttämään ja luomaan työpaikkoja näillä kahdella alalla, - Euroopan terästeollisuus työllistää noin 300 000 henkilöä, teräksen jalostus noin 15 miljoonaa, - hiiliteollisuus työllistää noin 150 000 henkilöä, ja tällä alalla tarvitaan lisäksi teknisesti korkealaatuista tutkimusta varsinkin hiilen energiakäyttöä koskevissa kysymyksissä, - tällä toiminnalla on suuri vaikutus ympäristöön, - EHTY:n tutkimusyhteistyö tarvitsee vankan pohjan myös tulevaisuudessa. Lisäksi on hyvin tärkeää varmistaa, kuinka EHTY:n varoja käytetään parhaiten hyväksi. Varat perustuvat kiinteisiin maksuihin eivätkä ole sidoksissa näiden kahden teollisuudenalan tuottavuuteen. Muilla yhteisöpoliitiikan aloilla ei vastaavaa maksujärjestelmää ole. 4. EHTY:N NEUVOA-ANTAVA KOMITEA suosittelee Euroopan unionin neuvostolle, että päätettäessä varojen ja niiden tuoton käytöstä tulevaisuudessa otetaan huomioon seuraavat tärkeät seikat: - EHTY:n perustamissopimuksen rauettua vuonna 2002 EHTY:n varoja tulee hoitaa Euroopan unionin yleisestä budjetista erillään. Tähän tarkoitukseen sopisi itsenäinen rahasto, jota johtaisivat yhdessä Euroopan komissio ja Euroopan parlamentti sekä hiili- ja terästeollisuuden ja niiden työntekijöiden edustajat kuin myös kuluttajien ja kaupan edustajat. Muitakin EHTY:n varojen erillisiä hallintamalleja voidaan harkita, - EHTY:n varat ja mahdolliset teollisuudelta saadut lahjoitukset tulee sijoittaa mahdollisimman tuottavasti ja turvallisesti. Näillä varoilla ei tule tehdä epävarmoja sijoituksia, jotka eivät täytä edellä mainittuja periaatteita, - sijoituksista saatava tuotto, sen jälkeen kun siitä on vähennetty hallintokulut, tulee käyttää tekniseen ja yhteiskunnalliseen tutkimustyöhön hiili- ja teräsalalla. Kummakin teollisuudenalan tulee EHTY-perinteen mukaan saada yhtä suuri osuus varoista, - kun varoja jaetaan hiili- ja teräsalan tutkimusprojekteille, tulee muiden kriteerien ohella ottaa huomioon kummankin teollisuudenalan EHTY:n voimassaoloaikana tutkimukselle antama tuki suhteutettuna kokonaiskustannuksiin, korostaa lopuksi, että päätettäessä EHTY:n varojen ja niiden tuoton käytöstä komission ja neuvoston tulee huolehtia, että käyttökohteet noudattavat EHTY:n perustamissopimuksen määräyksiä. (1) EYVL C 236, 2.8.1997, s. 3. (2) EYVL C 206, 11.8.1995, s. 7; EYVL C 334, 8.11.1996, s. 3; EYVL C 220, 19.7.1997, s. 12.